ai4bharat/Pralekha huggingface dataset:
سماجی انصاف اور تفویض اختیارات کی وزارت
کابینہ نے مرکزی فہرست میں دیگر پسماندہ طبقات کے اندر ذیلی زمرہ بندی کے معاملے کی جانچ کے لئے آئین کی دفعہ 304کے تحت تشکیل شدہ کمیشن کی مدت کار میں توسیع کو منظوری دی
نئی دہلی،14؍جولائی2021:
عزت مآب وزیر اعظم جناب نریندر مودی کی صدارت میں مرکزی کابینہ نے آج دیگر پسماندہ طبقات کے اندر ذیلی زمرہ بندی کے معاملے کی جانچ کے لئے آئین کی دفعہ 304 کے تحت تشکیل شدہ کمیشن کی مدت کار میں 11ویں توسیع کو منظوری دے دی ہے۔ کمیشن کی مدت کار جو 31 جولائی 2021ء کو ختم ہورہی تھی، اس میں چھ ماہ کا اضافہ کرکے کمیشن کی مدت کار میں 31جنوری 2022ء تک توسیع کردی گئی ہے۔
فائدے:
مدت کار میں مجوزہ توسیع اور اس ضمن میں شرائط میں اضافہ ’’کمیشن‘‘کو مختلف اسٹیک ہولڈرز کے ساتھ صلاح و مشورہ کے بعد اوبی سی کے اندر ذیلی زمرہ بندی کے معاملے پر ایک تفصیلی رپورٹ پیش کرنے کی اہل بنائے گی۔
عمل آوری شیڈیول:
کمیشن کی مدت کار کو 31 جولائی 2021ء سے 31 جنوری 2022ء تک توسیع کے فیصلے کو صدر جمہوریہ کی منظوری سے نوٹیفائی کیا جائے گا۔
ریلوے کی وزارت
ریلوے ٹکٹ کے ریزرویشن میں بے ضابطگیوں کو روکنے کیلئےاقدامات
نئی دہلی ،11دسمبر، ریلوے اورکامرس و صنعت کے مرکزی وزیر جناب پیوش گوئل نے آج لوک سبھا میں ایک سوال کے تحریری جواب میں بتایا کہ فیسٹیول سیزن اور بھیڑبھاڑ کےدنوں میں اپنی چیکنگ کے دوران ریزرویشن کے نظام میں بے ضابطگیوں کے کچھ واقعات ریلویز کے نوٹس میں آئے۔ گزشتہ 3سال کی مدت کےدوران اور نومبر2019 تک زونل ویجلنس کی طرف سے 2803مرتبہ چیکنگ کی گئی، جس میں 741دلال /ایجنٹوں کو گرفتار کیاگیااور ریلوے کے 6 اہلکاروں کو تادیبی اوراپیل ضابطوں کے تحت حراست میں لیاگیا، جن کے دلالوں کےساتھ سازباز تھی۔
ہندوستانی ریلوے نے ریزرویشن میں بے ضابطگیوں میں ملوث بے ایمان عناصر کی سرگرمیوں پر روک لگانے کیلئے مختلف اقدامات کئے ہیں، جن میں کچھ اقدامات حسب ذیل ہیں:
- اس بات کو یقینی بنانے کیلئے ہدایات جاری کی گئی ہیں کہ ٹکٹیں ریزروکراتےقت مسافر کےمخفف نام پر نکٹ بُک نہ کریں اور مکمل نام یا جہاں کہیں بھی قابل اطلاق ہو سَرنیم سے ٹکٹ بُک کریں۔
- ریزرو کلاس میں سفر کرتے وقت کسی ایک مسافر کیلئے بتائے گئے شناختی ثبوت کا رکھنا لازمی ہے۔
- غیر قانونی طریقےسے ٹکٹ کی سرگرمیوں میں ملوث بے ایمان عناصرکی سرگرمیوں پر ضرب لگانے کے مقصدسے کاروباری، ویجلنس اور سکہیورٹی محکمے  کی طرف سےپیسنجرریزرویشن سسٹم سنٹرس، بکنگ آفیسز اور پلیٹ فارمس کےعلاوہ ٹرینوں میں چیکنگ کی جاتی ہے۔ اس طرح کی چیکنگ فیسٹیولس، چھٹیوں جیسے بھیڑبھاڑوالے اوقات اور مدت کے دوران تیز کردی جاتی ہیں۔
- اگر بے ضابطگیوں میں ریلوے کا عملہ ملوث پایاجاتا ہے، تو تادیبی اور اپیل ضابطوں کے تحت اس کےخلاف سخت کارروائی کی جاتی ہے۔
- ریزرویشن دفاتر میں جوچیکنگ کی جاتی ہے، اُس سے ٹرانسفرڈ  ریزروٹکٹس کے معاملوں کا پتہ لگانے کے لئے ٹرینوں میں چیکنگ کے ذریعہ مدد ملتی ہے یعنی اگرکوئی شخص کسی دوسرے مسافر کے نام پر ریزروٹکٹ پردھوکےسے سفرکرتاپایاجاتاہے، تواُس صورت میں چیکنگ سے اس کا پتہ چل جاتا ہے۔
- انڈین ریلویز کے مجازریزرو ٹکٹنگ ایجنٹس کو ایڈوانس ریزرویشن پیریڈ بکنگ اور تتکال بکنگ کے کھلنے کے پہلے 15منٹ کےدوران ٹکٹوں کی بکنگ سے روک دیاجاتا ہے۔
- اہم پی آر ایس مقامات پر کلوزسرکٹ ٹیلی ویژن نصب کرکے ریزرویشن دفاترپر نگرانی بھی تیز کر دی گئی ہے تاکہ ریزرویشن کے نظام کے کسی بھی ممکنہ غلط استعمال پر نظر رکھی جا سکے۔بےایمان عناصر کی مشکوک سرگرمیوں اور دھوکےسے کام کرنے کی سرگرمی کا پتہ لگانے کے لئے ریزرویشن دفاترمیں بکنگ پیٹرن پر بھی نگرانی رکھی جاتی ہے۔
خواتین اور بچوں کی ترقیات کی وزارت
بچوں کی صحت کے مسائل کو حل کرنا
نئی دہلی،8دسمبر 2021/ویلتھنگرلائف اور کنسرن ورلڈوائڈ کے ذریعہ تیار کردہ گلوبل ہنگرانڈیکس 2021 رپورٹ کے مطابق ہندستان کا اسکور 27.5 ہے اور اس نے 116 ممالک میں101 ویں نمبر پر ہے۔ گلوبل ہنگرانڈیکس چار اشاریوں پر مبنی ہے۔کم خوراک بچوں کی نشوونما ، بچوں کی بربادی اور بچوں کی اموات۔
گلوبل ہنگر انڈیکس  ہندستان کی حقیقی تصویر کی عکاسی کرتا ہے کیونکہ یہ بھوک کا ایک ناقص پیمانہ ہے۔ اسے فیس ویلیو پر نہیں لیا جانا چاہئے کیونکہ یہ نہ تومناسب ہے اور نہ ہی کسی ملک میں موجود بھوک کا نمائندہ ہے۔اس کے چار اشارے میں سے صرف ایک اشارے یعنی غذائیت کا براہ راست تعلق بھوک سے ہے۔ دواشارے، یعنی اسٹنٹنگ اور ویسٹنگ دیگر مختلف عوام کے پیچیدہ تعامل کے نتائج ہیں جیسے حفظان صحت، جینیات، ماحولیات اور بھوک کے علاوہ کھانے کی مقدار کا استعمال جیسے جی ایچ آئی میں اسٹنٹنگ اور بربادی کےلئےکارآمد نتیجے کے عنصر کے طور پر لیاجا تا ہے۔ اس کےعلاوہ اس بات کا شاید ہی کوئی ثبوت ہےکہ چوتھا اشارے یعنی بچوں کی اموات بھوک کا نتیجہ ہے۔
رپورٹ میں استعمال ہونےو الا ڈیٹابین الاقوامی ایجنسیوں سے حاصل کیاجاتا ہے جوملک میں دستیاب تازہ ترین ڈیٹا کےمطابق اپ ڈیٹ نہیں ہوتا ہے۔ اقوام متحدہ کے فوڈ اینڈکلچر آرگنائزیشن  کم غذائیت کے پھیلاؤ کےا شارے کےلئے ڈیٹا سورس ایجنسی نے ٹیلی فونک طور پر کئے گئے رائے شماری پرانحصار کیا ہے جس نے کووڈ 19پر حکومت کے معاشی ردعمل کو مکمل طور پر نظر انداز کردیا۔ پردھان منتری غریب کلیانانا یوجناکے تحت 80 کروڑ نیشنل فوڈ سیکورٹی ایکٹ سےمستفید ہوئےا ور 2018-2020 کی سہ سالہ مدت کےلئے ہندستان کےلئےناقابل قبول تخمینہ دیا گیا۔ پول میں پوچھے گئے 4 سوالات کا خوراک یا غذائی توانائی کی دستیابی سےکوئی تعلق نہیں ہے۔
پانچ سال سے کم عمر بچوں میں غذائی قلت موت کی براہ راست وجہ نہیں ہے۔ تاہم یہ انفیکشن کے خلاف مزاحمت کو کم کرکے بیماری اور اموات میں اضافہ کرسکتا ہے۔ غذائی قلت کے شکار بچےعام بچوں کے مقابلہ کسی بھی انفکیشن کا زیادہ شکار ہوتےہیں۔ اس لئے غذائی قلت کی وجہ سے بچوں کی اموات کے اعدادوشمار کو جی او آئی مرکزی سطح پربرقرار نہیں رکھتا ہے۔ 16-2015 سےچار سالوں کے دوران مجموعی طور پر پانچ سال سے کم عمر کی شرح اموات 49.7 فی صد سے کم ہوکر 41.9 فی صد ہوگئی ہے۔
یہ جانکاری خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں دی۔
سائنس اور ٹیکنالوجی کی وزارت
مرض کا پتہ لگانے کے لئے کم لاگت والے اسمارٹ نینو آلات پر کام کرنے والی محققہ کو ایس ای آر بی خواتین اعلیٰ کارکردگی کا ایوارڈ
نئی دہلی،18؍ مارچ، نیشنل انسٹی ٹیوٹ آف اینیمل بایو ٹیکنالوجی  حیدر آباد کی محققہ ڈاکٹر سونو گاندھی کو ایس ای آر بی کے انتہائی اہم خواتین اعلیٰ کار کردگی کے ایوارڈ سے نوازا گیا ہے۔ انہوں نے حال ہی میں ریو میٹیڈ گٹھیا ، دل کا مرض ، اور جاپانی بخار  کا پتہ لگانے کے لئے ایک اسمارٹ نینو – آلہ تیار کیا ہے۔
سائنس اور انجینئرنگ ریسرچ بورڈ کے ذریعے جو کہ سائنس و ٹیکنالوجی محکمے کا ہی ایک ادارہ ہے، یہ ایوارڈ سائنس اور انجینئرنگ کے اعلیٰ شعبوں میں نوجوان خاتون سائنس دانوں کی اہم تحقیقی حصولیابیوں کا اعتراف کرتے ہوئے دیا جاتا ہے۔
ان کے گروپ کے ذریعے وضع کردہ اسمارٹ نینو آلے نےایمن کے ساتھ سرگرم گریفنگ اور پیچیدہ اینٹی باڈی کو ایک دوسرے سے ملا کر بیماریوں کے بایو مارکر کا پتہ لگانے میں مدد کی۔
تیار کئے گئے اس سینسر سے الٹرا – اعلیٰ حساسیت ، آپریشن میں آسانی اور کم وقت میں ردعمل ملنے جیسے کئی اہم فائدے ملتے ہیں، جسے پوائنٹ آف کیئر ٹیسٹنگ کے لئے آسانی سے ایک چِپ میں رکھا جا سکتا ہے۔ تیارہ کردہ اس سینسر نے روایتی تکنیک کے مقابلے واضح فائدہ دکھایا ہے، ساتھ ہی یہ انتہائی حساس بھی ہے۔ یہ مرض کا جلد پتہ لگا کر فوری اور زیادہ مؤثر و کم خرچ کے علاج کو یقینی بناتا ہے۔
اُن کی تحقیق ٹرانس ڈیوسر نامی آلات کی سطح پر نینو مادہ اور خلیہ کے درمیان بین عمل کے نظم کی سمجھ پر مبنی ہے، جو ایک تکنیک سے توانائی حاصل کرتے ہیں اور بیکٹیریا ووائرل مرض کا پتہ لگانے ویٹی رینیری ، زراعتی عمل،غذائی تجزیہ اور ماحولیاتی نگرانی کو لے کر بایو سینسر کی ایک نئی نسل کو تیار کرنے کےلئے اِسےسرگرم کرتے ہیں۔
ڈاکٹر سونو کی لیب نے پھلوں اور سبزیوں میں خاص طور سے پھپھوند اور مٹی سے پیدا ہونے والے کیڑوں پر قابو پانے کے لئے استعمال کئے جانے والے کیڑا مار دواؤں کا پتہ لگانے کےلئے الیکٹرو کیمیکل کے ساتھ ساتھ مائیکرو فلیوڈِک پر مبنی نینو سینسر تیار کیا ہے۔ ایک مساوی تجزیہ میں ان کی لیب نے کینسر کے بایو مار کر کی الٹر فاسٹ سینسنگ تیار کی ہے۔ یوری کینیس پلازمی نوزین ایکٹی ویٹر ریسپٹر  نامی اس تیار کردہ کینسر کے بایو سینسر کا استعمال ایک مقدار پر مبنی آلے کی شکل میں کیا جا سکتا ہے، جس سے یہ کینسر کے مریضوں میں یو پی اے آر کا پتہ لگانے میں ایک متبادل بن جاتا ہے۔ یہ تحقیق بایو سینسر اینڈ بایو الیکٹرانکس رسالے میں شائع ہوئی ہے۔
حال ہی میں اُن کی لیب نے دودھ اور گوشت کے نمونوں میں ٹاکسین  کا پتہ لگانے کے لئے فوری اور حساس مائیکرو فلیوڈک آلات تیار کئے ہیں، جنہیں پلیٹ فارمس کہا جاتا ہے۔ انہوں نے غذائی تحفظ میں معیار اور مقدار کے حوالے سے تجزیہ کے لئے فوری غذا کو خراب کرنے والے اجزا کا پتہ لگانے کے لئے ایفلا ٹاکسین بی1 کا جلد پتہ لگانے کو لے کر مائیکرو فلیوڈک پیپر ڈیوائس تیار کیا ہے۔ صحت کے نقطہ ٔ نظر سے حساس، کفایتی اور فوری حل نکالنے کےلئے سی آر آئی ایس پی آر، سی اے ایس 13، اور کوانٹم ڈاٹس پر مبنی الیکٹرو کیمیکل بایو سینسر کا استعمال کر کے سالمولینا کے مختلف طریقوں کے نظام کا پتہ لگانا ان کے موجودہ منصوبے کا ہدف ہے۔ وہ نئے کفایتی اور زمینی سطح پر تجزیہ کرنےوالے آلات کو تیار کرنے پر اپنی توجہ مبذول کر رہی ہیں، جو مرض کا جلد پتہ لگانے کےلئے پوئنٹ آف کیئر  ڈائگنوسٹکس مہیا کرتے ہیں، جس سے صحت سے متعلق مسائل حل کرنےکےلئے وقت پر نظم کرنے میں مدد مل سکتی ہے۔
مزید تفصیل کیلئے ڈاکٹر سونوگاندھی سے رابطہ کیا جا سکتا ہے۔
سماجی انصاف اور تفویض اختیارات کی وزارت
نیشنل ٹرسٹ نے 3 مارچ 2023 کو دہلی میں ڈاکٹر امبیڈکر انٹرنیشنل سنٹر میں ’’ذہنی اور ترقیاتی معذوری والے افراد کی صلاحیتوں اور دائرہ کار‘‘ پر ایک قومی نمائش کا انعقاد کیا
نمائش کا افتتاح چیئرپرسن، نیشنل ٹرسٹ اور سکریٹری، ڈی ای پی ڈبلیو ڈی نے کیا
نیشنل ٹرسٹ کی رجسٹرڈ تنظیموں  کے ذریعہ 19 اسٹال لگائے گئے تھے تاکہ مختلف ریاستوں کی مصنوعات کی نمائش کی جاسکے
سیلف ایڈوکیسی ٹریننگ پروگرام کو بڑھانے کی ضرورت ہے - چیئرپرسن، نیشنل ٹرسٹ اور سکریٹری، ڈی ای پی ڈبلیو ڈی
سکریٹری، ڈی ای پی ڈبلیو ڈی اور چیئرپرسن، نیشنل ٹرسٹ نے قومی نمائش کے تمام شرکاء کا خیرمقدم کیا اور کہا کہ اس نمائش کا مقصد دیویانگجن  کی مختلف صلاحیتوں اور مہارتوں کو ظاہر کرنا ہے۔ انہوں نے این جی او مراکز میں ایسے پروگرام منعقد کرنے کی تجویز بھی دی جہاں بڑی تعداد میں۔پی ڈبلیو آئی ڈی ڈی ایس کو اپنی صلاحیتیں دکھانے کا موقع مل سکتا ہے۔ انہوں نے بتایا کہ معذوری کی 21 اقسام ہیں لیکن نیشنل ٹرسٹ چار قسم کی معذوریوں سے نمٹ رہا ہے جن میں آٹزم، سیریبرل فالج، دماغی پسماندگی  اور ایک سے زیادہ معذوری شامل ہیں۔ انہوں نے یہ بھی کہا کہ سیلف ایڈوکیسی ٹریننگ پروگرام کو وسعت دینے کی ضرورت ہے۔ اس کے لیے انہوں نے مختلف مقامات پر اس تربیتی پروگرام کے انعقاد کا مشورہ دیا۔
محترمہ شانتی اولک نے اجتماع سے خطاب کرتے ہوئے کہا کہ ہم ان بچوں کو سہولیات فراہم نہیں کر سکے کیونکہ ہم نے ان بچوں کی صلاحیتوں کو کم سمجھا۔ ان بچوں کے ساتھ کام کرتے ہوئے ہم نے سیکھنے کا شوق، زندگی کے لیے جوش اور ذمہ داری لینے کا احساس سیکھا۔ دماغ سیکھنے کے لیے بنایا گیا ہے۔ موقع ملنے پر ان میں بڑھنے کی صلاحیت ہوتی ہے۔
دیویانگجن کی ثقافتی کارکردگی کے علاوہ اتحاد اور تنوع کو ظاہر کرنے کے ساتھ مختلف اسٹالوں میں ان دیویانگجن کی تیار کردہ مصنوعات کی پیشکش بھی تھی۔ ریاستوں یعنی آسام، تریپورہ، مہاراشٹر، دہلی، گجرات، ہریانہ، مدھیہ پردیش، اتراکھنڈ، تمل ناڈو، کیرالہ، اترپردیش، اوڈیشہ اور مغربی بنگال سے نیشنل ٹرسٹ کی رجسٹرڈ تنظیموں کے ذریعہ مصنوعات کی نمائش کی گئی۔ شمال سے جنوب مشرق سے مغرب تک ان دیویانگجنوں کی تیار کردہ خوبصورت اور قابل تعریف مصنوعات کے کیا کہنے۔
نو ریاستوں یعنی آسام، تریپورہ، مہاراشٹر، دہلی، گجرات، ہریانہ، اتراکھنڈ، تمل ناڈو، کیرالہ کے بچوں کی طرف سے دلکش پرفارمنس کو سامعین سے زبردست تالیاں ملی۔ وقتاً فوقتاً اس طرح کی جاندار پرفارمنس کا انعقاد کیا جانا چاہیے۔
نیشنل ٹرسٹ فار دی ویلفیئر آف پرسنز آف آٹزم، سیریبرل فالج، دماغی پسماندگی اور ایک سے زیادہ معذوری ایک قانونی ادارہ ہے جو پارلیمنٹ کے ایک ایکٹ، 1999 کے ذریعے تشکیل دیا گیا ہے۔
نمائش کے دوران، فکری اور ترقیاتی معذوری کے حامل افراد نے ثقافتی پروگرام  کی شکل میں اپنی صلاحیتوں اور مہارتوں کا مظاہرہ کیا اور ان کی تیار کردہ مصنوعات کی نمائش کی۔ نیشنل ٹرسٹ کے رجسٹرڈ آرگنائزیشنز  کی جانب سے 19 اسٹالز لگائے گئے۔ ثقافتی پروگرام میں پی ڈبلیو آئی ڈی ڈیز کی طرف سے یوگا پرفارمنس، پی ڈبلیو آئی ڈی ڈیز کی طرف سے بیہو ڈانس اور محب وطن رقص شامل تھا اور نمائش کے دوران 10 آر اوز کی طرف سے دیگر پرفارمنس پیش کی جائے گی۔
ڈاکٹر شانتی اولک، چیئرپرسن، مسکان پیرنٹس ایسوسی ایشن، دہلی 'پی ڈبلیو آئی ڈیڈیز کے ساتھ کام کرنے کے تجربے کے اشتراک پر بات کریں گی۔ اس کے علاوہ، 2 کام کرنے والے 'پی ڈبلیو آئی ڈیڈیز نمائش کے دوران اپنا تجربہ شیئر کریں گے۔
ش ح۔ ش ت۔ج
Uno-2290
(Visitor Counter : 76
وزارت آیوش
گاندھی جینتی کے موقع پر نیچرو پیتھی پر سلسلے وار ویبناروں کاانعقاد کیاجائے گا
وزارت آیوش کے ماتحت کام کرنے والے ادارہ نیشنل انسٹی ٹیوٹ آف نیچرو پیتھی، پونہ 2 اکتوبر 2020 سے مہاتما گاندھی کے 150 ویں یوم پیدائش کی تقریبات کے موقع پر اپنی صحت آپ کے گاندھی کے فلسفے پر سلسلے وار ویبناروں کا انعقاد کرے گا۔ یہ سلسلہ نیچرو پیتھی کی قومی دن یعنی 18 نومبر 2020 تک جاری رہے گا۔
ان ویبناروں کے ذریعہ لوگوں کو اپنے آس پاس آسانی سے دستیاب نیچرو پیتھی کے وسائل کے ذریعہ خود اپنی صحت کی ذمہ داری قبول کرنے کا پیغام دینے کی کوشش کی جائے گی۔ اس پروگرام کامقصد نمائش کے ذریعہ نیچرو پیتھی کے بارے میں بیداری پیدا کرنا ہے۔لائیو چیٹنگ اور ماہرین کے ساتھ گفتگو کے ذریعہ فیڈ بیک سیشن کو مضبوطی بخشی جائے گی۔
ورچوول پروگرام طبعی سرحدوں کو کھولیں گے اور ان میں ملک بھر سے اور بیرون ملک سے بھی لوگوں کے شریک ہونے کی امید ہے۔صحت اور تندرستی کے بارے میں گاندھی جی کے خیالات کو پھیلانے کی خاص کوشش کی جائے گی، جن کی اہمیت کووڈ۔19 کے دور میں مزید بڑھ گئی ہے۔ گاندھی جی کا ماننا تھا کہ ذاتی صحت کی نگرانی انفرادی ذمہ داری ہے۔
ان سلسلے وار ویبناروں کے ذریعہ عوام کو خود اپنی صحت کی ذمہ داری قبول کرنے کا پیغام دیاجائے گا کہ وہ اپنے آس پاس آسانی سے دستیاب نیچرو پیتھی کے طریقوں کا استعمال کرے۔ پروگرام کا مقصد نمائش کے ذریعہ نیچرو پیتھی کے بارے میں بیداری پیدا کرنا ہے۔
مختلف ممالک کے مشہور و معروف دانشوروں کو صحت کے بارے میں مہاتما گاندھی کے خیالات پر بولنے کے لئے دعوت دی جائے گی۔ ان مذاکرات کے ذریعہ طبی نگہداشت سے وابستہ پیشہ وروں کو بہتر عوامی صحت سے متعلق مہاتما گاندھی متعدد خیالات سے روبرو کرایا جائے گا۔
ان ویبناروں کاانعقاد بھارت کے گاندھیائی اداروں کے ساتھ مل کر کیاجائے گا جیسے کہ گاندھی ریسرچ فاؤنڈیشن، سینٹر فار گاندھین اسڈیز، گاندھی بھون، گاندھی اسمارک ندھی وغیرہ۔بین الاقوامی گاندھیائی ادارے جیسے مہاتما گاندھی کناڈین فاؤنڈیشن فار ورلڈ پیس، گاندھی ان فار میشن سینٹر جرمنی، مہاتما گاندھی سینٹر فار گلوبل نان وائلینس، ورجینیا، یو ایس اے ، یو ٹی ایس ، سڈنی ، آسٹریلیا کے نامور دانشوروں کے شریک ہونے کی امید ہے۔
48 دنوں تک چلنے والے ویبناروں کے اس پروگرام، جس کی شروعات 2 اکتوبر 2020 سے ہورہی ہے، میں روزانہ مقررہ وقت کے لئے ایک اجلاس ہوگا۔ان ویبناروں کا اختتام 18 نومبر 2020 کو نیچرو پیتھی کے قومی دن کے موقع پر ایک ورچول تقریب کے ذریعہ کیاجائے گا۔اسی دن مہاتما گاندھی کو آل انڈیا نیچر کیور فاؤنڈیشن ٹرسٹ تا حیات چیئرمین بنایا گیا تھا اور انہوں نے قدرتی طریقے سے علاج تک ہر طبقے لوگوں کی رسائی کو یقینی بنانے کے معاہدہ پر دستخط کیا تھا۔
ویبناروں کے علاوہ کالج اور اسکول کے طلباء کے لئے کوئز مقابلہ، عوام کے لئے سوشل میڈیا مقابلے کا انعقاد کیاجائے گا۔ این آئی این پونہ کی یہ پہل وزارت آیوش کے مرض کو روکنے اور صحت کے فروغ کے آیوش کے مشن کے مطابق ہے۔اس کے علاوہ یہ وزارت آیوش کی جاری مہم‘‘ قوت مدافعت کے لئے آیوش’’ کے عین مطابق ہے۔
۔ ۔ ۔ ۔ ۔ ۔ ۔ ۔ ۔
(م ن۔ق ت۔ رض (
U-5941
(
ماحولیات، جنگلات اور موسمیاتی تبدیلی کی وزارت
موسمیاتی تبدیلی کے اثرات کا جائزہ
ماحولیات، جنگلات اور موسمیاتی تبدیلی کے مرکزی وزیر مملکت جناب اشونی کمار چوبے نے راجیہ سبھا میں ایک تحریری جواب میں بتایا کہ موسمیاتی تبدیلی مختلف وزارتوں/محکموں اور ان کے ماتحت اداروں پر محیط ایک عام مسئلہ ہے۔ موسمیاتی تبدیلی کے منفی اثرات پر مطالعہ بنیادی طور پر محکمہ سائنس اور ٹیکنالوجی ، ارضیاتی سائنس کی وزارت ، ماحولیات، جنگلات اور موسمیاتی تبدیلی کی وزارت ، ہندوستانی خلائی تحقیقی تنظیم ، زراعت اور کسانوں کی بہبود کی وزارت اور سائنسی اور صنعتی تحقیق کی کونسل  کے ذریعہ اسپانسر کیا جاتا ہے۔ زراعت، آبی وسائل، انسانی صحت، بجلی، قابل تجدید توانائی، نقل و حمل، شہری وغیرہ جیسے شعبوں سے متعلق مختلف وزارتوں/محکموں کے ذریعہ موسمیاتی تبدیلی کے شعبہ جاتی پہلوؤں کا بھی مطالعہ کیا جاتا ہے۔ مزید برآں، بڑی تعداد میں یونیورسٹیاں اور سرکاری تحقیقی ادارے جیسے کہ ہندوستانی انسٹی ٹیوٹ آف ٹیکنالوجیز ، انڈین انسٹی ٹیوٹ آف سائنس ، مرکزی اور ریاستی یونیورسٹیاں اور ان کے محکمے بھی ماحولیاتی تبدیلی سے متعلق تحقیق کرتے ہیں۔
حکومت ہند اپنی مختلف تنظیموں کے ذریعے جیسے واڈیا انسٹی ٹیوٹ آف ہمالین جیولوجی، نیشنل سینٹر فار پولر اینڈ اوشین ریسرچ ، جیولوجیکل سروے آف انڈیا، انڈین اسپیس ریسرچ آرگنائزیشن ، جی بی پنت نیشنل انسٹی ٹیوٹ آف ہمالین انوائرنمنٹ، سینٹرل واٹر کمیشن، اور نیشنل انسٹی ٹیوٹ آف ہائیڈرولوجی ہمالیائی گلیشیرز میں ہونے والی تبدیلیوں کی نگرانی کے لیے باقاعدہ سائنسی مطالعہ کر رہے ہیں۔ ایم او ای ایف سی سی اور اسرو کی طرف سے کئے گئے ایسے ہی ایک مطالعے میں سال 2000 سے 2011 کے درمیان 2,018 گلیشیرز کی نگرانی کی گئی، جس سے معلوم ہوا کہ 87فیصد گلیشیرز میں کوئی تبدیلی نہیں آئی، 12فیصد پیچھے ہٹ گئے اور 1فیصد گلیشیر آگے بڑھے ہیں۔
موسمیاتی تبدیلی اور گلیشیرز پر اس کے اثرات ایک عالمی چیلنج ہے جس کے لیے عالمی کوششوں اور اقدامات کی ضرورت ہے۔ حکومت ہند گلیشیروں کی حفاظت کے لیے پرعزم ہے اور اس نے متعدد موافقت اور تخفیف کے اقدامات کے ذریعے اثرات کو کم کرنے کی کوششیں کی ہیں۔ اس میں موسمیاتی تبدیلی پر قومی ایکشن پلان کے تحت کئی پروگرام شامل ہیں۔ نیشنل مشن فار سسٹیننگ ہمالیائی ایکو سسٹم اور نیشنل مشن آن اسٹریٹجک نالج فار کلائمیٹ چینج کے تحت ہمالیائی گلیشیرز کے مطالعہ کے لیے مختلف آر اینڈ ڈی پروجیکٹس کی مدد کی جارہی ہے۔ ہمالیائی ریاستوں کے کئی علاقوں کو نیشنل پارکس یا پروٹیکٹڈ ایریاز بھی قرار دیا گیا ہے، جیسے کہ گنگوتری نیشنل پارک، نندا دیوی بایوسفیئر ریزرو، اور عظیم ہمالیائی نیشنل پارک۔
بھارت کے پاس کوئی متعین مطالعہ نہیں ہے جس میں بڑھتے ہوئے سیلابوں کا سبب بننے والے موسمیاتی تبدیلیوں کی ایک مقداری انتساب فراہم کیا جائے۔ اگرچہ بہت سے مطالعات سیلاب، خشک سالی اور گرمی جیسی آفات کی نگرانی کرتے ہیں، لیکن ان تبدیلیوں کو خاص طور پر موسمیاتی تبدیلیوں سے منسوب کرنے کی سائنس کہیں زیادہ پیچیدہ اور فی الحال ایک ارتقاء پزیر موضوع ہے۔ اب تک کے زیادہ تر مطالعات نے موسمیاتی تبدیلی کے اثرات کی ریاضیاتی ماڈلنگ پر انحصار کیا ہے لیکن ان کی تجرباتی طور پر تصدیق نہیں ہوئی ہے۔
سیلاب کے وقوع کو مختلف عوامل سے منسوب کیا جا سکتا ہے، بشمول معمول کے انداز سے اکثر انحراف کے ساتھ وقت اور جگہ دونوں میں بارشوں میں وسیع تغیرات، ندیوں کے لے جانے کی ناکافی صلاحیت، دریا کے کناروں کا کٹاؤ اور ریور بیڈ کی سلٹنگ ، لینڈ سلائیڈنگ، ممکنہ سیلاب زدہ علاقوں میں ناقص قدرتی نکاسی آب ، برف پگھلنے اور برفانی جھیلوں کا پھٹنا۔
وزارت اطلاعات ونشریات
جے دیپ مکھرجی کی دستاویزی فلم "دیگر رے: دی آرٹ آف ستیہ جیت رے" اِفّی 53 میں دکھائی گئی
اِفّی 53 میں "رے پوسٹر میکنگ" مقابلے کے اندراجات نمائش کے لئے پیش
اِفّی 53 میں ستیہ جیت رے پر خصوصی سیکشن
میں نے ستیہ جیت رے کی جمالیاتی تخلیق کا اپنا تصور پیش کرنے کی کوشش کی: جے دیپ مکھرجی
"دیگر رے: دی آرٹ آف ستیہ جت رے " رے کی تخلیقی صلاحیتوں کی بنیادوں کا پتہ لگاتا ہے: جے دیپ مکھرجی
اِفّی 53 میں ستیہ جیت رے پر خصوصی سیکشن کے ایک حصے کے طور پر، جے دیپ مکھرجی کی 34 منٹ کی غیر فیچر فلم "دیگر رے: دی آرٹ آف ستیہ جیت رے" کو 24 نومبر 2022 کو انڈین پینورما سیکشن میں دکھایا گیا۔ پی آئی بی کے زیر اہتمام افی "ٹیبل ٹاکس" میں میڈیا کے افراد اور مندوبین کے ساتھ بات چیت میں، ہدایت کار جے دیپ مکھرجی نے کہا کہ یہ فلم ایک سوانحی دستاویزی فلم ہے ،جس میں رے کی غیر معمولی ذہانت کے بارے میں ان کے اپنے تصور کو شامل کیا گیا ہے۔
جناب مکھرجی نے کہا کہ رے کی جمالیاتی ذہانت کے مختلف شیڈز - اسکیچر، کیلی گرافر، میوزک کمپوزر، ہدایت کار - کا فلم میں مکمل طور پر احاطہ کیا گیا ہے۔ انہوں نے مزید کہا کہ تخلیقی صلاحیت رے کے جینز میں ان کے دادا اپیندر کشور رے چودھری اور والد سوکمار سین سے آئی تھی، لیکن شانتی نکیتن میں نندلال بوس اور دیگر جیسے لیجنڈز کے تحت ان کی تربیت واضح طور پر رے کے کاموں میں جھلکتی ہے۔
مسٹر مکھرجی نے مزید کہا کہ یہ فلم رے کے کرداروں کی نشوونما پر دیگر اثرات کو بھی حاصل کرتی ہے، جیسا کہ اشتہاری فرم ڈی جے کیمرمیں جونیئر ویژولائزر کے طور پر گزارے گئے سال یا پروفیسر ایلکس آرونسن سے مغربی میوزیکل اشارے سیکھنا – جو ان کی فلموں میں بہت سے ساؤنڈ ٹریکس کے لیے کمپوزنگ اور آرکیسٹریشن کے عمل کا حصہ تھا۔
مسٹر مکھرجی نے یاد کیا کہ کس طرح انہوں نے خود ستیہ جیت رے کے ساتھ دوسرے رے کے آئیڈیا پر تبادلہ خیال کیا تھا، لیکن اسے شکل دینے کے لیے کئی دہائیوں تک جدوجہد کرنی پڑی۔ مسٹر مکھرجی نے کہا کہ "مجھے 2007 میں کولکتہ میں ایک نمائش میں رے کی پینٹنگز اور دیگر کاموں کی تصویریں لینی پڑیں، اس کے علاوہ لندن میں سر رچرڈ ایٹنبرو اور رے کے دوسرے دوستوں کے ان پٹ لینے پڑے"۔
ہدایت کار نے اگلے 2-3 سالوں میں آنے والی ان کی صد سالہ سالگرہ کے موقع پر رتوِک گھاٹک اور مرنل سین پر بھی ایسی ہی دستا ویزی فلمیں بنانے کے اپنے ارادے کے بارے میں بتایا۔
پنڈال میں ایک سیکشن "دی ون اینڈ اونلی رے" بھی ہے – ایک فلمی پوسٹر ڈیزائن مقابلہ، جسے رے کی فلموں کے پوسٹرز کے ساتھ ملک بھر کے فلمی شائقین نے دوبارہ ڈیزائن کیا ہے۔ اِفی 2022 میں ستیہ جیت رے کی دو کلاسک فلمیں بھی دکھائی جا رہی ہیں، - 1977 کا ڈرامہ شطرنج کے کھلاڑی اور 1989 کا سماجی، گناشترو۔
ہدایت کار جے دیپ مکھرجی کے ساتھ مکمل ٹیبل ٹاک یہاں دیکھیں:
۰۰۰۰۰۰۰۰

U-12946
(Visitor Counter : 114
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال – 327واں دن
بھارت نے کووڈ-19 سے بچاؤکے کُل 130 کروڑ سے زیادہ ٹیکے لگا کر ایک اہم سنگ میل طے کیا ہے
آج شام 7:00 بجے تک 72 لاکھ سے زیادہ ویکسین خوراک دی گئی
بھارت میں آج کووڈ-19 ٹیکہ کاری کی مجموعی تعداد130 کروڑ سےتجاوز کرگئی۔ آج شام 7 بجے تک72لاکھ سے زیادہٹیکے لگائے جاچکے ہیں۔ حتمی رپورٹ دیر رات گئے ملنے تک یومیہ ٹیکہ کاری کی تعداد میں اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
لگائے گئے ٹیکوں کی مجموعی تعداد
|
|
طبی کارکنان
|
|
پہلی خوراک
|
|
10385148
|
|
دوسری خوراک
|
|
9570731
|
|
صف اول کے کارکنان
|
|
پہلی خوراک
|
|
18382193
|
|
دوسری خوراک
|
|
16638889
|
|
18 سے 44 سال کی عمر کے افراد
|
|
پہلی خوراک
|
|
472546200
|
|
دوسری خوراک
|
|
256198962
|
|
45 سے 59 سال کی عمر کے افراد
|
|
پہلی خوراک
|
|
188130937
|
|
دوسری خوراک
|
|
129518655
|
|
60 برس سے زیادہ عمر والے افراد
|
|
پہلی خوراک
|
|
117697838
|
|
دوسری خوراک
|
|
83873034
|
|
دی گئی پہلی خوراک کی مجموعی تعداد
|
|
807142316
|
|
دی گئی دوسری خوراک کی مجموعی تعداد
|
|
495800271
|
|
میزان
|
|
1302942587
ٹیکہ کاری کے عمل میں آج کی حصولیابیاں حسب ذیل ہیں، جنہیں آبادی کے ترجیحی گروپ کی بنیاد پر تقسیم کیاگیا ہے۔
|
|

|
|
طبی کارکنان
|
|
پہلی خوراک
|
|
169
|
|
دوسری خوراک
|
|
6585
|
|
صف اول کے کارکنان
|
|
پہلی خوراک
|
|
391
|
|
دوسری خوراک
|
|
14496
|
|
18 سے 44 سال کی عمر کے افراد
|
|
پہلی خوراک
|
|
1405110
|
|
دوسری خوراک
|
|
3713426
|
|
45 سے 59 سال کی عمر کے افراد
|
|
پہلی خوراک
|
|
334163
|
|
دوسری خوراک
|
|
1009581
|
|
60 برس سے زیادہ عمر والے افراد
|
|
پہلی خوراک
|
|
199019
|
|
دوسری خوراک
|
|
524263
|
|
دی گئی پہلی خوراک کی مجموعی تعداد
|
|
1938852
|
|
دی گئی دوسری خوراک کی مجموعی تعداد
|
|
5268351
|
|
میزان
|
|
7207203
ملک میں آبادی کے کمزور ترین طبقوں کو کووڈ-19 سے محفوظ رکھنے کے لئے ٹیکہ کاری کا عمل ایک وسیلہ ہے۔جس کا اعلی ترین سطح پر مسلسل جائزہ لیاجاتا ہے اور نگرانی کی جاتی ہے۔
بہت چھوٹی، چھوٹی اور درمیانی صنعتوں کی وزارت
آتم نربھر بھارت کے تحت ایم ایس ایم ایز کے لیے اسکیموں کا نفاذ
بہت چھوٹی، چھوٹی اور درمیانی صنعتوں کے وزیر مملکت جناب بھانو پرتاپ سنگھ ورما نے راجیہ سبھا میں ایک تحریری جواب میں بتایا کہ حکومت نے ملک میں بہت چھوٹی، چھوٹی اور درمیانی صنعتوں  سیکٹر کو فروغ دینے کے لیے آتم نربھار بھارت ابھیان کے تحت کئی اقدامات کیے ہیں۔ دو بڑی اسکیموں کی تفصیلات درج ذیل ہیں:
ایمرجنسی کریڈٹ لائن گارنٹی اسکیم : ایمرجنسی کریڈٹ لائن گارنٹی اسکیم  کا اعلان مئی 2020 میں آتم نربھر بھارت پیکیج کے ایک حصے کے طور پر کیا گیا تھا تاکہ کووڈ 19 بحران کی وجہ سے ہونے والی پریشانی کے پیش نظر اہل ایم ایس ایم ای اور دیگر کاروباری اداروں کو ان کی آپریشنل ذمہ داریوں کو پورا کرنے اور کاروبار کو دوبارہ شروع کرنے میں مدد فراہم کرائی جا سکے۔ یہ اسکیم معیشت کے تمام شعبوں کا احاطہ کرتی ہے۔ یہ اسکیم 31 مارچ 2023 تک چلے گی۔
سیلف ریلائنٹ انڈیا  فنڈ: حکومت ہند نے ایم ایس ایم ای میں ایکویٹی فنڈنگ کو فروغ دینے کے لیے سیلف ریلائنٹ انڈیا  کے نام سے فنڈ آف فنڈز کا اعلان کیا ہے جس میں ترقی کی صلاحیت ہے اور یہ قابل عمل ہے۔ اس اسکیم کے تحت حکومت ہند کی طرف سے 10,000 کروڑ روپے کے کارپس کا التزام ہے۔
ایم ایس ایم ای کی وزارت نے 7 ستمبر 2021 کو اسمال انڈسٹریز ڈیولپمنٹ بینک آف انڈیا  کو ایم ایس ایم ای سیکٹر پر ایم ایس ایم ای کی درجہ بندی میں تبدیلی کے اثرات کا جائزہ لینے کے لیے ایک مطالعہ تفویض کیا۔ مذکورہ مطالعہ سڈبی کے ذریعہ کئے گئے ایک سروے پر مبنی تھا جس میں 20 ریاستوں اور 2 مرکز کے زیر انتظام علاقوں میں پھیلے ہوئے 1,029 ایم ایس ایم ای پر مشتمل ایک بے ترتیب نمونہ لیا گیا تھا۔ 27 جنوری 2022 کو پیش کردہ مطالعہ کی رپورٹ سے پتہ چلتا ہے کہ 67 فیصد جواب دہندہ ایم ایس ایم ایز 3 ماہ کی مدت کے لیے عارضی طور پر بند کر دیا گیا تھا۔ مطالعہ سے پتہ چلتا ہے کہ سروے میں شامل 65 فیصد ایم ایس ایم ایز نے ایمرجنسی کریڈٹ لائن گارنٹی اسکیم کے تحت فوائد حاصل کیے ہیں اور تقریباً 36 فیصد جواب دہندگان نے بھی کریڈٹ گارنٹی فنڈ ٹرسٹ فار مائیکرو اینڈ اسمال انٹرپرائزز اسکیم کے تحت قرض حاصل کیا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U- 8892
(Visitor Counter : 74